નવસારી સ્થિત એક જ્વેલર્સમાં ધોળે દ્હાડે છ લૂટારાઓ દ્વારા બંદુક તથા તીક્ષણ હથિયારની અણીએ શોરૂમના તમામ કર્મચારીઓને બંધક બનાવી દઇ 18 લાખાના દાગીના અને 50 હજારની રોકડ રકમની લૂંટ ચલાવવામાં આવી હતી. જોકે જ્વેલરી શોપના માલિક દંપતીએ સમયસૂચકતા વાપરીને બહાદુરી બતાવતા એક શખ્સને ઝડપી લીધો હતો. બાદમા પોલીસે આ શખ્સની ધરપકડ કરી હતી અને ગણતરીના કલાકોમાં જ પોલીસે તમામ 6 શખ્સોને ઝડપી પાડ્યા હતા. લૂંટારાઓ પાંચ દિવસ પહેલા બિહારથી આવ્યા હતા અને તેમણે દુકાનની રેકી કરી હતી. લૂંટ બાદ તેઓએ સીસીટીવી કેમેરા પણ તોડી નાખ્યા હતા.